ועדת העבודה והרווחה, כנסת 25, פרוטוקול מספר 27, 2023-03-22 00:00

אלמוג כהן: חברים, בוקר טוב לכולם

אלמוג כהן:  בוקר טוב לכל הנוכחים

אלמוג כהן:  אנחנו כמובן נקיים הצבעה בסוף

אלמוג כהן:  אני מחליף היום את היושב-ראש אייכלר שנבצר ממנו להגיע

אלמוג כהן:  אנחנו בתאריך 22 במרץ 2023, כ"ט באדר תשפ"ג

אלמוג כהן:  השעה היא 10:00

אלמוג כהן:  הדיון שלנו הוא בנושא הצעת אכרזת חומרי נפץ (חומר נפץ מאושרים) (הוראת שעה), התשפ"ג-2023

אלמוג כהן:  אנחנו נפתח את הדיון ברשותכם עם עורך דין יובל גל אביעד, נציג משרד העבודה

אלמוג כהן:  יש לך את רשות הדיבור

אלמוג כהן:  שיהיה לכולם יום טוב

יובל גל אביעד: תודה רבה אדוני היושב-ראש

יובל גל אביעד:  אני אתחיל קצת בפרוצדורה

יובל גל אביעד:  הודעת מזכיר הממשלה מיום ה-19

יובל גל אביעד: 3: הממשלה אישרה לפי סעיף 1 לחוק חומרי נפץ התשי"ד-1954 את אכזרת חומרי נפץ (חומרי נפץ מאושרים) (הוראת שעה), התשפ"ג-2023 שמונחת על שולחנכם

יובל גל אביעד:  האכרזה הזאת היא אכרזה של הוראת שעה

יובל גל אביעד:  התחולה שלה היא לתשעה חודשים מהיום הקבוע

יובל גל אביעד:       אני אסביר בהתחלה את הרציונל לאכרזה

יובל גל אביעד:  בשל זיהוי של התרחבות של זליגת זיקוקי דינור ושימוש בהם באירועים פח"עים וביטחוניים ועבריינים, כפי שציינו בפני משרד העבודה הגורמים הביטחוניים, המטה לביטחון לאומי, השב"כ ומשטרת ישראל, היה צורך לאכריז על סוג חדש של חומר נפץ מאושר בהתאם לסמכותה של הממשלה לפי סעיף 1 לחוק חומרי נפץ

יובל גל אביעד:  הממשלה עד היום באכרזה פרסמה 11 סוגים של חומרי נפץ וכעת הממשלה אישרה חומר נפץ נוסף, סוג 12, שמדבר על כוורות זיקוקין מועפים ופגזי זיקוקין מועפים על חלקיהם

יובל גל אביעד:  הצורך הוא צורך של שעה

יובל גל אביעד:       כיום אכרזת הזיקוקין מדברת על סוג 11 שמדבר על הבחנה של זיקוק דינור בהתאם לקטגוריות שקבועות בתקן הישראלי

יובל גל אביעד:  מה שקבוע היום בתוך האכרזה זה רק קטגוריה 3 ו-4 שמדובר על פי רוב בזיקוקין שאנחנו מכירים אותם מיום העצמאות, כלומר הזיקוקין היותר מאסיביים

יובל גל אביעד:  הזיקוקין שהם מתחת לקטגוריה 3 ו-4 לא כלולים היום בתוך אכרזת הזיקוקין, זאת אומרת שהם מתחלקים באכיפה בין כמה משרדים, בין היתר יושבת ידידתי פה, לעניין צעצועים מסוכנים

יובל גל אביעד:  חלקם נמצאים במשרד העבודה ככה ואחרת, ובמשטרה

יובל גל אביעד:  כל אחד, כאילו זה מחולק

יובל גל אביעד:       בשנת 2021 התקבלה החלטת ממשלה 549 שקראה לשרת הכלכלה והתעשייה דאז לאכריז על קטגוריה 2 כזיקוק דינור ולהכניס אותה לתוך האכרזה על מנת שחוק חומרי נפץ יחול עליה

יובל גל אביעד:  בעקבות כך הוקמה ועדה בין-משרדית שישבה ובחנה את כל מהלך הזיקוק, כלומר מהיום שהוא מיוצר עד היום שהוא מושמד, והמליצה המלצות

יובל גל אביעד:  הוועדה עשתה באמת עבודה טובה ובחנה את כל מה שצריך, ובסופו של דבר בין ההמלצות הרבות שלה לצורך אכרזה על קטגוריה 2 שלכאורה אמורה לעבור למשרד העבודה, נדרשו משאבים ותקני כוח אדם, זאת אומרת שהיום להכניס את כל קטגוריה 2 בלתי ניתן

יובל גל אביעד:  זה מחד

יובל גל אביעד:  אנחנו עושים עבודה כרגע

יובל גל אביעד:  מצד שני יש את צורך השעה שהגורמים הביטחוניים רוצים את המענה

יובל גל אביעד:  זה מה שנעשה פה

יובל גל אביעד:  אנחנו מזהים את מה שכאילו נעשה שימוש כלפי כוחות הביטחון ומכריזים עליו כסוג נוסף כדי שחוק חומרי נפץ יחול עליו וכל ההוראות

יובל גל אביעד:      הרציונל שאנחנו רוצים לעשות זה, זה מכיוון שאנחנו רוצים לתפוס את ההחזקה בטרם השימוש שהאדם עושה, בד בד שהאכיפה תתרכז בתקופה של הוראת השעה על הפעילות העבריינית הפח"עית, כאשר חשוב לי לומר שלגבי משטר ההיתרים המסחרי אנחנו לא הולכים לשנות אותו, זאת אומרת שאנחנו לא מטילים איזה נטל ביורוקרטי נוסף בהיבט הזה

יובל גל אביעד:  זה לכאורה הצורך המיידי של כוחות הביטחון

יובל גל אביעד:       מה תוצר הלוואי של זה? הרי בסופו של דבר אם אנחנו לא מסווגים את זה לפי הקטגוריות של התקן, הרי בסופו של דבר יכולת ההפללה הופכת להיות יותר קלה

יובל גל אביעד:  היום לצורך ההפללה, על פי רוב כפי שנמסר לנו, נדרש חוות דעת של מכון התקנים או מעבדה שתבוא ותקבע אם הזיקוק משתייך לקטגוריה 3 או 4 או קטגוריות אחרות

יובל גל אביעד:  ברגע שאתה קובע את הסוג ללא ההבחנה של הקטגוריות, הרי שלכאורה, אנחנו מאמינים ככה, לא יידרש בבית המשפט לקבלת חוות דעת של מעבדה

יובל גל אביעד:  כנראה שיצטרכו חוות דעת חבלנית, אבל כנראה שידידנו במשטרה אומרים שזה הרבה יותר ייתן להם את היעילות להתמודד עם הפעילות העבריינית והפח"עית

יובל גל אביעד:       כמו שאמרתי, מדובר בהוראת שעה

יובל גל אביעד:  בתקופה הזאת אנחנו ממשיכים לעבוד בהתאם להחלטת הממשלה שהתקבלה, על סיום ההליכים הממשלתיים לאכרזה על קטגוריה 2, ומן הסתם איפשהו זה יגיע גם לפה

יובל גל אביעד:  זה הרציונל

אלמוג כהן: הצורך המקורי מגיע מתוך הכוחות בשטח

יובל גל אביעד: מתוך הגורמים הביטחוניים והם יוכלו להסביר את זה יותר טוב ממני

אלמוג כהן: תודה רבה לך, יובל

אלמוג כהן:  אנחנו נשמע ברשותכם את רפ"ק עידן כץ

אלמוג כהן:  עידן, רשות הדיבור שלך

עידן כץ: בוקר טוב לכולם, אני עורך דין מהייעוץ המשפטי של משטרת ישראל

עידן כץ:  כמו שאמר חברי, עו"ד אביעד, אכן המשטרה שנים רבות מתמודדת עם התופעה והקושי לאכוף זיקוקין בהקשרים הפליליים והפח"עים

עידן כץ:  רק לסבר את האוזן, במבצע "שומר החומות" במהלך הפרות הסדר 14 שוטרים נפצעו וגם לאחר מכן שוטרים נפצעים

עידן כץ:  אנחנו רואים חדשות לבקרים את השימוש שנעשה בפריטי זיקוקין רבים

אלמוג כהן: הם נורים בכינון ישיר, נכון?     

עידן כץ: בכינון ישיר

עידן כץ:  עוד מעט גם נציג החבלה אצלנו יוכל להסביר יותר טוב לאדוני

עידן כץ:  למעשה עבריינים נבנים מהקושי הראייתי להוכיח את הסיווג לפי הקטגוריה של הזיקוקין

עידן כץ:  אני אעשה סקירה ממש קצרה רק כדי להבין

עידן כץ:  היום יש על פי התקן הישראלי ארבע קטגוריות

עידן כץ:  הקטגוריה הראשונה זה קטגוריה של זיקוקי עוגה, שזה זיקוקין שכולנו מכירים, שניתן לרכוש אותם בחנויות

עידן כץ:  הם מותרים לשימוש לציבור הרחב

עידן כץ:  הקטגוריה השנייה זה קטגוריה 2, זה פריטים מסוימים שיש בהם קצת יותר חומר נפץ

עידן כץ:  הם מוגדרים כצעצוע מסוכן כהגדרתו בצו הפיקוח על מצרכים ושירותים, צעצועים מסוכנים שהשימושים בהם למעשה אסורים במהלך פעילות העסק, זאת אומרת האיסור לייצר, לייבא, למכור ולהעביר לאחר

עידן כץ:  הקטגוריות 3 ו-4 כבר נקבעו במסגרת האכרזה שאדוני דן בה היום גם כן, כסוג 11, כחומרי נפץ מאושרים

עידן כץ:       מה שקורה היום זה שהמשטרה נתקלת בבן אדם שמסתובב עם הפריטים הספציפיים האלה של קטגוריה כזאת או אחרת

עידן כץ:  העבריינים התחכמו והם למדו כבר להסיר את התוויות של הפריטים עצמם, מאיזה קטגוריה זו, ולמעשה המשטרה לא מסוגלת לתת את המענה ומתקשה באכיפה בהקשר הזה

עידן כץ:  אנחנו גם כן פנינו בזמנו דרך המשרד לביטחון לאומי

עידן כץ:  הוקם צוות בין-משרדי בראשות סמנכ"לי המשרדים, המשרד לביטחון לאומי ומשרד הכלכלה שדן בכל חייו של הזיקוק החל משלב הייבוא, שלב ההובלה, האחסנה, המכירה, ההשמדה

עידן כץ:  הגענו ומצאנו באמת את הפערים הנדרשים על מנת להגביר את הפיקוח לגבי כל שלב ושלב, כשאנחנו מבינים פחות או יותר מאיפה הזליגה של הזיקוקין מגיעה

אלמוג כהן: מאיפה?     

עידן כץ: זה יכול להיות כבר בשלב של הייבוא, זאת אומרת שהיבואן כבר מגיע עם הזיקוקין עצמם לבונקר, אז הוא מוכר את זה למפעילים

עידן כץ:  לא תמיד באמת ניתן לדעת האם המפעיל הספציפי שרכש מהיבואן את הפריטים, גם הוא רכש עכשיו, סתם לצורך העניין כדוגמה, 100 פריטים של זיקוקין, עשה בהם שימוש לטובת אירוע ספציפי או שמא - - -      

אלמוג כהן: השאלה שלי ברשותך, האם למעשה מרבית הזיקוקין מגיעים משטחי יו"ש?     

עידן כץ: אני יודע בוודאות לענות

עידן כץ:  אני יודע שהרבה מאוד מהזליגה מגיעה דווקא מהיבוא החוקי

עידן כץ:  אני לא יודע להגיד אם חד משמעית לא משטחי איו"ש או מהברחות, אבל אני כן יכול להגיד שעל פי גורמי המודיעין אצלנו יש גם זליגה בשלבים האלה, גם בשלבים של מכירה מיבואנים גם מורשים וממפעילים שהם בעלי היתר הפעלה ממשרד העבודה, ולמעשה חוסר היכולת לפקח אחר השימוש שנעשה בפריטי הזיקוקין עצמם על ידי המפעילים בשטח, האם באמת היה שימוש או האם באמת בסופו של דבר המפעיל הספציפי הזה מכר את הזיקוקין לאדם לא מורשה, או למשל האם יש מפעיל זיקוקין שהוא גם בעל היתר רק לצורך רכישת הזיקוקין, עשה בזה שימוש הלכה למעשה, הוא לא ידוע לנו

אלמוג כהן: ברשותך, היועצת המשפטית

נעה בן שבת: כשהאכרזה הזאת מכריזה על הזיקוקין האלה כחומר נפץ מאושר, מחייבת היתר לכל השרשרת, אבל איך אתה תוכל לזהות? אתה אומר שכיום הם מוכרים למפעילים, כנראה מפעילי זיקוקין, נכון?     

עידן כץ: נוכל בקלות לזהות

עידן כץ:  כידוע, האכרזה הזאת למעשה מנתקת את הצורך בין ההוכחה לבין התקן הישראלי ואומרת, אדם שמחזיק כוורות זיקוקין, שזה הגורמים המקצועיים גם של משרד העבודה וגם של משטרת ישראל, מעבדות החבלה יכולים בקלות להגיד, מדובר בכוורת זיקוקין או חלקים של כוורת זיקוקין או פגז זיקוקין, שלצורך העניין גם פגזי זיקוקין כבר היום הם חייבים להיות חומר נפץ מאושר

עידן כץ:  הם כבר חומרי נפץ מאושר

עידן כץ:  למעשה ההוכחה היא הרבה יותר פשוטה והרבה יותר מדויקת

עידן כץ:  אנחנו גם לקחנו בסופו של דבר את הפרטו של המקרים, זאת אומרת את עיקר המקרים שאנחנו כגורמי משטרה, גורמי הביטחון מבחינים בשטח, שזה השימוש שנעשה כנגד שוטרים

עידן כץ:  בוודאי ובוודאי אדוני זה לא סוגר את כל המעגל

עידן כץ:  יש עוד עבודה רבה במסגרת הצוות הבין-משרדי

עידן כץ:  גם הובטח תקינה ומשאבים מתאימים למשרדי הממשלה, כי בסופו של דבר אנחנו באים פה לסגור חור מסוים לתקופה מסוימת

עידן כץ:      אנחנו מתחילים היום את חודש הרמדאן

עידן כץ:  אנחנו מכירים את השימוש שנעשה לאורך חודש הרמדאן, ואגב, לא רק בחודש הרמדאן

עידן כץ:  אנחנו רואים גם שימושים של זיקוקין בכל רחבי הארץ, גם במקומות שבעבר לא היה בהם את השימושים האלה

עידן כץ:  אפשר כבר לראות היום בסרטונים באינטרנט, גם אם אני לא טועה בהוד השרון, שאנשים מיירטים זיקוקי דינור כוורות במרכזי העיר

עידן כץ:  אנחנו יודעים שמשתמשים בזיקוקין האלו גם באירועי שמחה לאזרחים

עידן כץ:  זה נחווה גם כן כירי מנשק חם

עידן כץ:  אני אישית אפילו חוויתי את זה על עצמי, שאני ממש שומע כמו ירי ובסוף אני מבין שזה מהבית שלי, מבין שזה זיקוקין שיורים אותם

עידן כץ:  ממש זה מעיר את כל באי הבית

אלמוג כהן: כן, אני מכיר

אלמוג כהן:  אני חטפתי כמה כאלה בעיסאוויה, בשועפט

אלמוג כהן:  היה שימוש נפוץ, לכן שאלתי גם אם זה כינון ישיר, כי אני חטפתי אחד בכינון ישיר וזה מאוד לא נעים

עידן כץ: אנשי מערך החבלה שלנו עשו בזמנו בדיקה, ובאמת בתרחישים מסוימים גם אפשר להיפגע בצורה מאוד קשה מבחינת הגוף, שלא נדבר על השלכות הרוחב של זה

נעה בן שבת: אמרת שהיום גם חומר נפץ בפריטים 2, גם הוא אסור במהלך פעילות העסק

נעה בן שבת:  מאיפה האיסור? האיסור הוא לא מפה

עידן כץ: האיסור קבוע בצו הפיקוח על מצרכים ושירותים, אני לא זוכר בדיוק את הנוסח שלו אבל משנת 1986

עידן כץ:  הצו הזה נקבע מחוק חירום ולמעשה אנחנו גם יודעים את העמדה של הייעוץ המשפטי לממשלה בהקשר של כל חקיקת החירום, ולכן לא מצאנו לנכון בשלב הזה

עידן כץ:  אני גם לא חושב שהייעוץ המשפטי של משרד המשפטים ראה לנכון לתקן את הצו הספציפי הזה על מנת לנתק את הזיקה בין החקיקה לבין הוראות החירום

עידן כץ:  אני יכול להגיד שאנחנו כן ממשיכים בעבודת הצוות

עידן כץ:  הצוות צריך לממש את המלצותיו

עידן כץ:  המטרה היא כרגע באמת שהמשטרה בתקופת הוראת השעה הזאת של התשעה חודשים תתמקד באכיפה הפלילית והעבריינית של האנשים האלה שמשתמשים בדברים האלה

עידן כץ:  אם אנחנו יודעים לצורך העניין שיש מפעיל שמיירט זיקוקין או מוכר לעבריינים ויהיה מידע מודיעיני על זה, בוודאי שנפעל נגדו

עידן כץ:  זה פשוט יפסיק לרפות את ידה של המשטרה ושל כוחות הביטחון האחרים

עידן כץ:  אנחנו יודעים שגם השב"כ מאוד מעוניין בתיקון החקיקה הספציפי הזה

עידן כץ:  במקביל, כמו שיגידו גם בוודאי חבריי למשרד הכלכלה, אנחנו נקדם גם כן את האכרזה על קטגוריה 2, אבל הדבר דרוש בתקינה כדי שבסופו של דבר גם יהיה מי שיפקח על זה ויגביר את האכיפה ואת הפיקוח על זה

עידן כץ:  המטרה היא בסופו של דבר להסדיר את הפערים שהיום הם קיימים, והם קיימים גם תקופה מאוד ארוכה, כדי לנסות באמת לסגור איזה חור אחד או שניים בתוך לא מעט חורים בסוגיה הזאת

נעה בן שבת: ולמעשה מרגע שיידרש היתר למכירה, זה לא רק יהיה איסור למכירה לעבריינים אלא לכל אדם שהוא לא מפעיל זיקוקין מוכר

עידן כץ: נכון

עידן כץ:  לפי חוק חומרי נפץ תשי"ד-1954 ניתן למכור חומרי נפץ רק לאדם בעל היתר, למכור, להוביל, לאחסן, לייצר

עידן כץ:  יש לזה באמת סעיפים ספציפיים שמתייחסים לזה

עידן כץ:  גם אם אתה מוכר גם בניגוד לתנאי ההיתר לצורך העניין, אז אתה גם כן מבצע עבירה לפי חוק חומרי נפץ לפי סעיף 19, ולכן אני חושב שבסופו של דבר אנחנו כן נגיע לאיזה משהו שנותן את המענה ההוליסטי מבחינת כלל משרדי הממשלה

עידן כץ:  לשם אנחנו מכוונים לפחות מבחינת משטרת ישראל

נעה בן שבת: דיברתם על שהצו הזה עומד להיות בתוקף תשעה חודשים

נעה בן שבת:  למה נבחרו תשעה חודשים?     

עידן כץ: אנחנו מבקשים כרגע גם כן לתקן את החקיקה יחד עם משרד המשפטים בהקשר של חוק חומרי נפץ

עידן כץ:  עוד מעט תיכנס לפה, בתקווה מוועדה מאחרת, חברתי עורכת הדין לילך וגנר, משרד המשפטים

עידן כץ:  בזמן הנתון הזה שיעמוד לרשותנו אנחנו מתכוונים כן לפעול לתיקון חקיקה של חוק חומרי נפץ או כל אכסניה משפטית אחרת שתהיה נכונה בהקשר הזה, כדי לתת את המענה הספציפי לזיקוקין

עידן כץ:  יש שם פערים גם מבחינת החוק בתקנות חומרי נפץ, מסחר, העברה, שהם לא חלים כרגע על זיקוקין ואנחנו בהקשר הזה גם בוחנים את זה

עידן כץ:  זה חלק מהמלצות הצוות שצריך לשקול אותם, האם באמת להחיל את הרגולציה על כל הזיקוקין מכל המסלול שציינתי, גם בהקשר של התקנות שלמעשה מסדירות בצורה מאוד מפורשת מה צריך לעשות כדי לאחסן, למכור

עידן כץ:       כיום כמו שאמרתי, ההגדרה של חומרי נפץ בתקנות לא חלה על זיקוקין בצורה מפורשת

עידן כץ:  כיום משרד העבודה עובד על פי נוהל שפורסם להערות הציבור והוא מהווה כבסיס לתקנות עתידיות שיהיו בהמשך

עידן כץ:  צריך להבין גם כן, כשתהיה הפרה של התקנות גם תהיה הפרה לפי חוק חומרי נפץ, כי ההפרה היא לפי חוק חומרי נפץ לפי סעיף 19

עידן כץ:  כרגע זה לא קיים

עידן כץ:  אנחנו מקווים לכוון לשם

עידן כץ:  יש עוד המלצות רבות בצוות, בין היתר לגבי הבדיקה של המפעילים ועוד דברים כאלו ואחרים שחבריי ביקשו ממשרדי הממשלה כדי לתת באמת את המענה הנכון ולדעת שמי שבסופו של יום יחזיק את הפריטים המסוכנים האלה, זה אנשים שאנחנו סומכים עליהם ולא אנשים שבסופו של דבר יש עליהם כזה מידע או אחר שהם פועלים בזה שלא כדין

עידן כץ:  המצב כיום זה שבעצם השרשרת לא מניעה את עצמה

עידן כץ:  ברגע שזה לא אכיפה פלילית ואין את הרגל המסיימת, זה מרפה את ידה של המשטרה וגם של חבריי למשרדי הממשלה האחרים

אלמוג כהן: ברשותך, שאלה

אלמוג כהן:  מי מפקח על המפעילים? האם רק משרד העבודה?     

אליהו מויאל: אני מנהל תחום תעשיות חומרי נפץ במשרד העבודה, מתעסק בתחום 14 שנה

אליהו מויאל:  אני מתעסק בהסדרת העיסוק של כל מפעילי הזיזוקין וכל העוסקים בחומרי נפץ במדינת ישראל

אליהו מויאל:  הם מבקשים לעסוק בחומרי נפץ, עוברים אישור משטרתי-ביטחוני, עוברים קורס, עוברים כל מיני השתלמויות ורק אחר כך הם מקבלים תעודה מאיתנו

אלמוג כהן: מרגע שהם קיבלו בעצם את התעודה, משטרת ישראל לכאורה מנתקת מהם מגע

אליהו מויאל: יש עבודה משותפת שלנו עם משטרת ישראל

אליהו מויאל:  אם עכשיו אנחנו באופן תוצאתי מגיעים לאיזשהו מקום ורואים שיש שימוש בזיקוקין לא כדין ולא כחוק, אם זה על ידי מחלקת חבלה, אם זה על ידי מודיעין, אם זה על ידי יחידות אחרות של המשטרה - - -     

אלמוג כהן: אתם יודעים לייצר מודיעין?     

אליהו מויאל: אנחנו לא

קריאה: אנחנו יודעים בוודאי

אלמוג כהן: המשטרה בוודאות, כן

אלמוג כהן:  בעצם המידע מתקבל במשטרה ואתם בעצם אלה שמבצעים את האכיפה

אליהו מויאל: זה חלק מהמסקנות של הוועדה, להקים מערך אכיפה ובקרה הרבה יותר גדול אצלנו במשרד העבודה כדי שאפשר יהיה לסגור את המעגל הזה בצורה יותר טובה

אליהו מויאל:  היום אנחנו רק מטפלים במתן היתרים

אליהו מויאל:  מלבד הרישיונות אנחנו נותנים מתן היתרים וכל נושא האכיפה הוא בעייתי מאוד

אלמוג כהן: תודה רבה, אדוני

אלמוג כהן:  אנחנו רוצים לשמוע את הגברת נאוה זקן, סמנכ"לית אכיפה ומדידה במשרד הכלכלה והתעשייה

אלמוג כהן:  בבקשה, גבירתי

נאוה זקן: בואו נתחיל מזה שהזיקוקין זה לא צעצוע מסוכן

נאוה זקן:  לצערי הרב אנחנו אוכפים את חוק הפיקוח על מצרכים ושירותים ויש איזה סעיף אחד קטן שקוראים לזה צעצוע מסוכן

נאוה זקן:  צעצוע מסוכן זה לא

נאוה זקן:  אם אנחנו בודקים בכל העולם, אז יש toy safety, זה צעצוע בטוח

נאוה זקן:  ההמצאה של צעצוע מסוכן זה רק אנחנו המצאנו את זה

נאוה זקן:  זה בטח לא צעצוע מסוכן

נאוה זקן:       איפה הייתה הבעיה של משרד הכלכלה? אנחנו הרי עושים פיקוח בשווקים ואנחנו צריכים לעשות פיקוח במסחר

נאוה זקן:  ברגע שאנחנו עושים פיקוח במסחר, אם אנחנו מוצאים את הכוורות האלה או את הנפצים האלה לכל סוגיהם, אגב, כל סוג 2, כרגע אנחנו מתמקדים בגלל הרמדאן, אז עשינו איזשהו פלסטר לעניין הזה, אבל הצעצועים האלה בעצם כולם נמכרים נגיד במסחר

נאוה זקן:  היום אתם לא רואים את זה בשווקים כי הכול עבר לאינטרנט ולמדיה ולטלגרם, וקובעים ועושים כל מיני פשיטות כאלה או אחרות במסחר

נאוה זקן:       הייתה ועדה

נאוה זקן:  ממאי 2022 היא סיימה את עבודתה

נאוה זקן:  אנחנו במשרד הכלכלה לוחצים ליישם את מסקנות הוועדה

נאוה זקן:  אנחנו הצענו להכניס את כל הקטגוריות תחת משרד העבודה, תחת חוק חומרי נפץ

נאוה זקן:  אנחנו לא רואים איזה משרד

נאוה זקן:  אנחנו אומרים, תכניסו את הכול תחת חוק חומרי נפץ מכמה סיבות

נאוה זקן:  הסיבה הראשונה היא הענישה, הרבה יותר כבדה מאשר במסחר

נאוה זקן:  גם שגוף אחד יטפל

נאוה זקן:       אנחנו מצאנו הרבה מאוד פערים בוועדה

נאוה זקן:  חלק מהפערים היו שכמה רגולטורים מטפלים בדבר הזה

נאוה זקן:  זה צריך להחנות במקום אחד, וזו המסקנה הראשונה

נאוה זקן:  המסקנה השנייה, מדברים פה על יבואנים

נאוה זקן:  משרד הכלכלה נותן אישורי ייבוא

נאוה זקן:  יש בסך הכול שבעה יבואנים במדינת ישראל שיכולים להכניס את הזיקוקין לארץ

נאוה זקן:  אנחנו נותנים אישורי ייבוא אחרי שאנחנו מקבלים בקשה

נאוה זקן:  אנחנו פונים למשרד העבודה

נאוה זקן:  משרד העבודה מאשר לנו להכניס את הכמות כי יש בונקרים מיוחדים, ואיפה צריך לשנע אותם ואיפה צריך לאחסן אותם וכו', ואז אנחנו בעצם נותנים אישור ייבוא להכניס את הזיקוקין האלה פנימה לארץ ישראל

אלמוג כהן: ברשותך גבירתי, שבעה יבואנים, אבל מפיצים?     

נאוה זקן: כבודו, אני מגיעה לשלב הבא

אליהו מויאל: זה לא מפיצים, אלה מפעילים

נאוה זקן: חברים, לא הפרעתי לכם

נאוה זקן:  תנו לי עוד שתי דקות, הכול יובן

נאוה זקן:  יש בסך הכול שבעה יבואנים

נאוה זקן:  אני מדברת על החלק של משרד הכלכלה

נאוה זקן:  יש 630 מפעילים

נאוה זקן:  כשמפעיל מגיע ליבואן הוא לא צריך לתת לו שום הסבר, כלום

נאוה זקן:  הוא מראה לו תעודה שיש ממשרד העבודה ואז הוא מושך את הזיקוקין החוצה והוא הולך לעשות הפעלה

נאוה זקן:  נניח שעכשיו הוא מחליט שיש נגיד יום הולדת לעיר דימונה, 75 שנות חגיגה, אז הוא מושך 50 זיקוקין

נאוה זקן:  הוא מפעיל 30

נאוה זקן:  מה הוא עושה עם ה-20? אלוהים יודע

נאוה זקן:  אנחנו לא יודעים

אלמוג כהן: ברשותך, תחזרי בבקשה על המשפט האחרון

נאוה זקן: אני למשל מפעילת זיקוקין

נאוה זקן:  אני באה ליבואן

נאוה זקן:  היבואן, יש לו נוסח של הסכם איך הוא נותן את הזיקוקין למפעיל

נאוה זקן:  המפעיל צריך להציג לו תעודה ולומר לו, יש לי אירוע בדימונה, אני צריך 50 זיקוקין, 50 כוורות

נאוה זקן:  הוא אומר לו, אין בעיה

אלמוג כהן: אני עוצר אותך בכוונה כאן, ברשותך

אלמוג כהן:  האם כשהוא אומר לו שיש לי 50 כוורות, יש רגולטור אחר שמאשר לו את הקריטריון הזה?     

אליהו מויאל: וודאי

אלמוג כהן: מי?     

אליהו מויאל: אני

אליהו מויאל:  יש לנו טופס שנקרא היתר

אליהו מויאל:  הוא מבקש היתר

אלמוג כהן: אבל זה פר אירוע

אליהו מויאל: פר הפעלה

אליהו מויאל:  הבעיה היא שהמנגנון הזה הוא מנגנון גפרורי, זאת אומרת השתמשת, לא נשאר לך משהו

אליהו מויאל:  ואז אני בא אליו ואני אומר לו, כתבת 120, הפעלת 120? הוא אומר לי, כן, הפעלתי

אליהו מויאל:  אני לא יכול לבקר את זה שהוא הפעיל רק 50 או 40

אליהו מויאל:  זו הבעיה

אליהו מויאל:  זו בעיית הזליגה

נעה בן שבת: אבל עכשיו כשזה יהיה חומר נפץ תהיה לך אפשרות בקרה?     

אליהו מויאל: לא

אליהו מויאל:  הנושא הזה של ההפללה, של השימוש הלא חוקי יותר קלה כי אני לא צריך מעבדה, אבל נושא הזליגות זה יינתן במענה בעבודה היותר מורכבת שלנו של אכיפה עם הרבה יותר אמצעים

אלמוג כהן: תודה, אדוני

אלמוג כהן:  נאוה

נאוה זקן: המפעיל לוקח 50 זיקוקין, מפעיל 30

נאוה זקן:  20, אנחנו כבר משערים מה קרה איתם, לכן אני עונה פה לעידן

נאוה זקן:  הצוות שישב פה יחד עם משטרת ישראל, המל"ל, החברים ממשרדי הממשלה האחרים, ישבנו ועשינו עבודה אבל אני אומרת לכם, צריך פשוט לקחת את הדוח הזה שמונח לפניי, לאמץ אותו וברגע שמאמצים אותו פתרנו כמעט את כל הבעיות

נאוה זקן:  לצערי הרב ממאי 2022 עדיין אנחנו מדשדשים בעניין הזה

נאוה זקן:  זה דבר ראשון

נעה בן שבת: את חושבת שזה יושלם בתשעת החודשים של הוראת השעה?     

נאוה זקן: משרד הכלכלה ביקש חצי שנה

נאוה זקן:  אנחנו חושבים שזה צריך להיות מהיר

נאוה זקן:  הפלסטר הזה הוא לנושא של הרמדאן

נאוה זקן:  הרמדאן מסתיים ב-1 במאי

נאוה זקן:  יש מספיק זמן

נאוה זקן:  לא צריך לחכות עד הרמדאן הבא

נאוה זקן:  תשעה חודשים ישים אותנו ממש בקצה לרמדאן הבא, לכן אנחנו רצינו חצי שנה

נאוה זקן:  אנחנו רוצים שזה יהיה כמה שיותר מהר

אליהו מויאל: נאוה, זאת עמדה ממשלתית שאושרה על ידי הממשלה, תשעה חודשים

יובל גל אביעד: אדוני, מדובר בהחלטת ממשלה

יובל גל אביעד:  הדברים האלו התבררו בתוך הממשלה

יובל גל אביעד:  הממשלה מגיעה אחידה ואחודה בפני הכנסת

יובל גל אביעד:  הדברים נשמעו

יובל גל אביעד:  חברתי אמרה את דעת משרד הכלכלה אבל כממשלה יש החלטת ממשלה

יובל גל אביעד:  הדבר נשקל

נאוה זקן: לא כל כך שמעו אותנו, אבל לא חשוב

יובל גל אביעד: נאוה, יש החלטת ממשלה

יובל גל אביעד:  בסופו של דבר אנחנו ממשלה אחת

נאוה זקן: אני אתכם

יובל גל אביעד: בסדר, את איתנו

יובל גל אביעד:  ההחלטה אמרת דבר כזה: אנחנו מחויבים כממשלה במשך החצי שנה הקרובה החל מהמועד שתחול האכרזה לסיים את ההליכים הממשלתיים לצורך חקיקה

יובל גל אביעד:  אני הסברתי גם ליועצת המשפטית אתמול

יובל גל אביעד:  אנחנו לא רוצים לעשות חקיקה חפוזה

יובל גל אביעד:  יכולנו עכשיו לבוא ולכתוב קטגוריה 2 וזה לא היה נכון לעשות את זה

יובל גל אביעד:  למה זה לא נכון? כי נדרשים פה הליכים מקדימים

יובל גל אביעד:  צריך לבצע ריא מאוד מאוד קפדנית

יובל גל אביעד:  זה לא נושא שהוא נושא קל

יובל גל אביעד:  זה נושא שיש לו היבטים ביטחוניים והיבטים בריאותיים, המון היבטים שקשורים בהמון דברים שנוגעים לחיים האישים של כל אחד מאיתנו

אלמוג כהן: כן, אני מבין אבל ברשותך, סליחה שאני קוטע

אלמוג כהן:  חשוב לומר שההכרה הזאת של המתנה מרמדאן לרמדאן היא לא תמיד נכונה מפני שאם ניתקל שוב באירוע רב-זירתי, עיין ערך שומר חומות 2, אז כנראה שהשימוש יהיה הרבה יותר מאסיבי ואגרסיבי מאשר תקופות הרמדאן, לכן החקיקה צריכה להיות - - -      

יובל גל אביעד: אדוני צודק

יובל גל אביעד:  אני לא אומר שהוא לא צודק, אבל יש גם את הצורך מהצד השני שזמני ההיערכות וגם דברים שהם חובה על משרד ממשלתי לבצע

יובל גל אביעד:  היום יש הליך מאוד מקדים שמצד אחד הוא נעדר וטוב, אבל מה לעשות, מצד שני הוא יכול להאריך את משך הזמן שכותבים חקיקה, אז צריך לעשות את האיזונים והריא הזאת דווקא בנושא הזה היא מאוד מאוד חשובה

יובל גל אביעד:  מאידך, גם הדוח של הוועדה, אני פתחתי ואמרתי, נעשתה עבודה טובה

יובל גל אביעד:  זה דוח טוב

יובל גל אביעד:  הוא דוח שמקיף את הכול

יובל גל אביעד:  יש בו כל כך מספר רב של משרדים

יובל גל אביעד:  זה לא מסתיים במשרד העבודה, משטרת ישראל

יובל גל אביעד:  יש פה של הגנת הסביבה ומשרד הפנים ותחבורה והמון משרדים שקשורים והם לא נמצאים פה בשולחן היום אבל הם קשורים, לכן החצי שנה הזאת היא מחייבת כי אנחנו צריכים לזכור שיש לנו גם הליכי חקיקה שקשורים בהנחיות היועץ המשפטי לממשלה

יובל גל אביעד:  צריך לפרסם את זה להערות הציבור, צריך לקבל עמדות

יובל גל אביעד:  אנחנו גם לא שמים את זה שנייה במגירה

אלמוג כהן: אנחנו כאן כדי בסוף להיות אפקטיביים

יובל גל אביעד: נכון

אלמוג כהן: אז אני בא ושואל כדי לקבל את האמת as is, גם אם היא פחות נעימה

אלמוג כהן:  האם תשעה חודשים יספיקו? יש פה את עורכת הדין לילך וגנר, יועצת חקיקה פלילי במשרד המשפטים

אלמוג כהן:  נשמח לשמוע מכם שתוך הזמן שאתם ביקשתם, תשעה חודשים או הוראת שעה יסתיימו ההכנות לחקיקה

לילך וגנר: תודה רבה אדוני

לילך וגנר:  אני מתנצלת שהגעתי באיחור

לילך וגנר:  באנו מישיבה אחרת, חלקינו, של הוועדה לביטחון לאומי

לילך וגנר:  הבנתי שהוצג בפני הוועדה הצורך הביטחוני ה-S

לילך וגנר: O

לילך וגנר: S לעשות את האכרזה הזאת במהירות האפשרית

לילך וגנר:  אני בטוחה שגם נאמר לוועדה שזה לא ההסדר האידיאלי

לילך וגנר:  אנחנו עושים אותו כי זה ההסדר הכי מהיר שיכול לתת כלים לרשויות האכיפה, כלים שנדרשים כצורך מיידי לטיפול בתופעות חמורות שאנחנו מאוד חוששים שיתעצמו בתקופת הרמדאן ויתכן גם פרק זמן שאחרי הרמדאן, ולכן אנחנו מראש באים עם הצעה שהיא לא איך שאנחנו רואים את החקיקה במיטבה אלא הכלי האפקטיבי כפי שהיו"ר ציין כדי להתמודד עם התופעה

לילך וגנר:      כן במקביל אנחנו עשינו דיונים עוד קודם לאכרזה הזאת

לילך וגנר:  מה יהיה פתרון הקבע? בפתרון הקבע צריך לחשוב על כלל ההשלכות גם מבחינת ההסדר הנכון מבחינת גם ההוכחה, גם ההיתרים, גם החלק של העלויות שזה הולך לגרור על הציבור

לילך וגנר:  כל הדברים האלה, אני חושבת שבפרק זמן של תשעה חודשים אנחנו בהחלט נספיק לעשות את זה

לילך וגנר:  אם יהיה צורך אפשר יהיה להאריך את הוראת השעה עד שיהיה פתרון הקבע, אבל כן נכון להציב לעצמנו כמו שהממשלה עשתה, פרק זמן שצריך להתכנס אליו, ומשרד הכלכלה צודק, אי אפשר לגרור את הנושא הזה עוד ועוד ולכן הוצב בהחלטת הממשלה פרק זמן שעד אליו אנחנו צריכים להיערך עם פתרון הקבע

לילך וגנר:  כרגע אני חושבת שהבאנו חבילה שבהחלט מסברת את האוזן לכנסת ולחברי הכנסת, של מצד אחד מתן מענה מיידי S

לילך וגנר: O

לילך וגנר: S לצורך הקיים

לילך וגנר:  שוב, הוא לא המענה האידיאלי, ומצד שני הסדרה בפרק זמן ריאלי של הסדר ארוך טווח ונכון יותר

אלמוג כהן: ברשותך בדקה וחצי, מה בעצם מצופה ממי שכבר מחזיק בפועל את החומרים האלה כשהתחולה בעצם נדחית? מה מצופה ממנו מבחינתכם?     

לילך וגנר: ניסינו לעשות פה הוראה שמצד אחד פועלת לפי ההסמכה של הממשלה לפי סעיף 1 לחוק חומרי נפץ, בהתחשב בכל המגבלות מבחינת ההסמכה הזאת שהיא בעצם לקבוע חומרים, ומצד שני אנחנו מבינים שברגע שהאכרזה הזאת נכנסת לתוקף, המשמעות היא שבן אדם שהחזיק לכאורה כדין בזיקוקין שקודם היו מותרים וכרגע אסורים, הופך להיות מבצע עבירה שהעונש שלה הוא שנתיים מאסר, ולכן חשבנו שצריך לתת מענה לזה, שוב, במסגרת ההסמכה

לילך וגנר:  מה שחשבנו עליו בהתייעצות אצלנו עם מי שאמון על הנושא של חקיקת משנה, זה להגיד שאותו אדם צריך לדווח עד בעצם הכניסה לתוקף של ההוראה, שזה שבעה ימים, זאת אומרת תוך שישה ימים הוא צריך לדווח ואז ניתן לו פרק זמן נוסף שבו הוא יפעל לפי הוראות המשטרה

לילך וגנר:  משטרת ישראל ערוכה, זה נעשה בתיאום עם משטרת ישראל לתת את ההוראות הנדרשות, כך שאנחנו לא ישר מפלילים אדם ואין לו מה לעשות כנגד ההפללה הזאת, אלא נותנים לו את פרק הזמן הזה להיערכות, שוב, בהתחשב בכך שהרמדאן כבר התחיל ואנחנו חייבים לתת פתרונות מהירים מאוד

לילך וגנר:  זה הכי טוב שיכולנו לעשות במגבלות של האכרזה

אלמוג כהן: תודה, גבירתי

נעה בן שבת: מועד התחילה הנדחה של שבעה ימים מיום פרסום האכרזה, על כולם, גם על מי שלא מחזיק, זה הכרחי מבחינתכם כמשרד המשפטים?     

לילך וגנר: אנחנו חושבים שצריך זמן היערכות לאכרזה מהסוג הזה

לילך וגנר:  יש הרבה עבירות שנכנסות לתוקף מייד כשאכרזה הזאת נכנסת, ולכן רצינו זמן היערכות קצר אבל שמספיק, ולכן בעינינו זה איזון נכון

אלמוג כהן: תודה רבה, גבירתי

אלמוג כהן:  אנחנו נעביר את רשות הדיבור ליוסי מימון, רח"ט מדיניות פנים במל"ל

אלמוג כהן:  בבקשה, אדוני

יוסי מימון: אני רק רוצה לחזק את מה שאמרו פה חבריי ולא לחזור יותר מידי

יוסי מימון:  מחר מתחיל הרמדאן

אלמוג כהן: מחר לבסוף, הוחלט סופית?     

יוסי מימון: מחר מתחיל הרמדאן וכמו שאדוני ציין, הם משתמשים בזיקוקין האלה כנשק לכל דבר, בכינון ישיר, והפגיעות הן לא פשוטות, לכן הדחיפות של החקיקה הזו בהוראת השעה

יוסי מימון:  אני מאמין שנסיים בתשעה חודשים את החוק במלואו

נעה בן שבת: למרות שכמו שהובהר, התוקף של האכרזה יכנס רק שבעה ימים אחרי הפרסום שלה

נעה בן שבת:  אם היא תפורסם היום, רק בעוד שבעה ימים

יוסי מימון: בהחלט, ברור לנו

אלמוג כהן: זאת אומרת שבעצם בתחילת הרמדאן אנחנו לא נהיה עדיין - - -      

נעה בן שבת: נכון

יוסי מימון: בתחילת הרמדאן אם יהיו מהומות ואירועים אנחנו נהיה באותה בעיה שיש לנו היום

לילך וגנר: נעשו פה מאמצים מכל משרדי הממשלה, באמת אל-אנושיים כדי שנוכל להגיע בזמן, ואנחנו מגייעם יום לפני ואנחנו מבינים את ההשלכות של זה אבל באמת נעשו פה מאמצים גדולים

אלמוג כהן: בשישי הבא זה כבר יכנס לתוקף?     

נעה בן שבת: אם זה יפורסם היום אז כן

יוסי מימון: אני חושב שברגע שאנחנו נקבל החלטה פה ונחליט לפסם את זה, ההרתעה שתהיה בהגדרה של העסק הזה כחומר נפץ עם ההחמרה בענישה, יכולה לתת לנו את מרווח הנשימה בשבוע הקרוב ואחר כך להתמודד עם זה

אלמוג כהן: הבנתי, אוקיי, בסדר גמור

אלמוג כהן:       חברים, האם יש עוד מישהו שרוצה לדבר או לומר משהו שיוסיף לנו חוכמה לדיון? מישהו בזום אולי שאמור לעלות? יקירי, אתה חבלן, נכון?      

יניב פדידה: כן

אלמוג כהן: אני אשמח אם תציג את עצמך ותדבר ממש בדקה על האימפקט של הפגיעה, האימפקט של הפוטנציאל הדו-שימושי בחומרים וכו'

אלמוג כהן:  בבקשה

יניב פדידה: אני רמ"ד מעבדות חבלה במשטרה

יניב פדידה:  רק להבין את הסיטואציה שאנחנו נמצאים בה

יניב פדידה:  מעבר ל-630 מפעילים או שבעה יבואנים, אנחנו יודעים שמיובאים לארץ סדר גודל של 400 טון זיקוקין בשנה שבעצם אין עליהם פיקוח בצורה מסודרת ואנחנו נתקלים בהם בשטח

יניב פדידה:  מידי יום המשטרה תופסת מאות כוורות זיקוקין שבעצם אין לנו אפשרות לסיים את כל תהליך האכיפה עליהם מעבר לתפוס אותם, להשמיד אותם, ובפועל האנשים שתופסים אצלם את הזיקוקין, לא נעשה נגדם שום דבר

יניב פדידה:  בדיוק לפני שנכנסתי לפה דיברו איתי על מפעיל זיקוקין שנתפס במכירה של הזיקוקין האלה

יניב פדידה:  בפועל משרד העבודה לא מתעסק איתו כי הוא מכר זיקוקין באופן פיראטי

נאוה זקן: אני קניתי ממנו

יניב פדידה: אבל בפועל אנחנו צריכים לתפוס את הזיקוקין האלה, אנחנו צריכים להשמיד את הזיקוקין האלה

יניב פדידה:  לא מבוצע אכיפה נגד הבן אדם הזה בצורה רגילה

יניב פדידה:  השנה לדוגמה תפסו מפעיל כזה והחזירו לו את הזיקוקין כי בעצם אין פה רגולציה מסודרת

יניב פדידה:  צריך להבין שכל הזיקוקין הם חומרי נפץ

יניב פדידה:  גם קטגוריה 1 עד קטגוריה 4, כל הזיקוקין חומר נפץ

יניב פדידה:  הכל עניין של מינון

יניב פדידה:  כמובן שאם אנחנו לוקחים קטגוריה 1 שמותרת להחזקה לציבור אבל מביאים אותם בארגזים, בקרטונים או במכולות, זה יכול לעשות נזק גדול ונתקלנו לאורך ההיסטוריה בפיצוצים כאלה שהיו בקיבוץ אפק או בגרנות, פיצוצים שגם נהרגו אנשים, פיצוצים שגרמו לנזק רב מאוד למבנים ולאנשים

יניב פדידה:       הזיקוקין עצמם משמשים מעבר לזה גם כחומרי גלם להכנת מטעני חבלה, שאנחנו נתקלים בזה בכמויות מאוד גדולות בארץ וכל הנושא הזה צריך לקבל פתרון כמה שיותר מהר, שלא לדבר על כל הנושא של הפירוטכניקה הימית שהיא כאילו לא נכנסת פה לשיח, אבל בעיקרון היום כל מה שאתם רואים במגרשי כדורגל שמפעילים אבוקות וידניות זה בעצם נכנס לא תחת הזיקוקין אלא תחת פירוטכניקה ימית שמחייבים בעלי סירות להחזיק את הדברים האלה, אבל שוב, אין על זה פיקוח מסודר

יניב פדידה:  ברגע שאנשים מסיימים או זה מגיע לפג תוקף או משהו כזה, בעצם הם יכולים להשתמש עם זה במגרשי כדורגל או בפעילות עבריינית כזאת או אחרת

יניב פדידה:  אנחנו נתקלים בירי ישיר של ידניות כאלה על אנשים או על עסקים

יניב פדידה:  בפועל זה גם כן לא מוכרז כחומר נפץ וזה לא קיבל מענה

אלמוג כהן: ברשותך, שאלה אחרונה בחצי דקה

אלמוג כהן:  האם בעבר נתקלת בהכנת מטען חבלה לא תקני שמורכב מאותו חומר נפץ שמופעל בזיקוקין?     

יניב פדידה: ברמה יום-יומית, אתמול התפוצץ מטען בכפר בצפון, מטען גדול, עשה נזק רב

יניב פדידה:  ברור לנו לחלוטין שהחומר שלו זה זיקוקין

יניב פדידה:  כמעט כל יום יש מספר אירועים שאנחנו נתקלים במטעני חבלה שהחומר גלם שלהם הוא מזיקוקין

נעה בן שבת: הפירוטכניקה הימית הזאת היא לא פה בצו

יניב פדידה: היא לא צו

אליהו מויאל: היא בעבודה הבין-משרדית

עידן כץ: יש לנו שיח על זה עם משרד התחבורה גם בפורום הזה וגם בפורום אחר

עידן כץ:  היום הפירוטכניקה הימית היא נדרשת מכוח תקנות הנמלים, בטיחות בשיט כחובה על כל בעל כלי שיט כזה או אחר להחזיק אותה

עידן כץ:  היא לא מוגדרת כחומר נפץ מאושר כיום

נעה בן שבת: אוקיי

אלמוג כהן: היועצת המשפטית תקריא את הנוסח

אלמוג כהן:  אני רק רוצה לומר ברשותך הערה קטנה

אלמוג כהן:  חברים, הדיון הזה היה צריך להיות לפני חודש

אלמוג כהן:  אנחנו כבר בערך שלושה חודשים מנהלים דיונים אינטנסיביים בכל רוחב המניפה, בכל המגוון, בכל המנעד האפשרי בנושא הרמדאן כדי שנאפשר לחוגגים לחגוג את החג בביטחה ובשלום, וגם מאירועי העבר שלמדנו שיש יותר תסיסה, אז בבקשה מכל נציגי המשרדים, דיון כזה חודש לפני לפחות

אלמוג כהן:  לא לקחת את הריזיקה הזו

אלמוג כהן:      ברשותך, גבירתי

נעה בן שבת: אכרזת חומרי נפץ (חומרי נפץ מאושרים) (הוראת שעה), התשפ"ג-2023     		בתוקף סמכותה לפי ההגדרה "חומר מאושר" בסעיף 1 לחוק חומרי נפץ, 				התשי"ד-1954, ובאישור ועדת העבודה והרווחה של הכנסת לפי סעיף 2(ב) לחוק 			העונשין, התשל"ז-1977,     

נעה בן שבת: מה שאומר שאישור הוועדה נדרש רק בגלל התוצאה הפלילית שנובעת מכך

נעה בן שבת:      		מכריזה הממשלה לאמור:     תיקון סעיף 1		1

נעה בן שבת:  בתקופת תוקפה של אכרזה זאת יראו כאילו באכרזת חומרי נפץ (חומרי נפץ 			מאושרים), התשנ"ט-1999, בסעיף 1, בסופו נאמר:     		"סוג 12: זיקוקין דינור: שהם כוורות זיקוקין מועפים או חלקיהן ופגזי זיקוקין 			או חלקיהם"

נעה בן שבת:      תחילה ותוקף		2

נעה בן שבת:  (א) תחילתה של אכרזה זאת 7 ימים מיום פרסומה (להלן – היום הקבוע), 				ואולם לגבי מי שהחזיק בחומר נפץ מסוג 12 כאמור בסעיף 1 לאכרזה זאת (להלן 			– חומר נפץ מסוג 12) ערב יום הפרסום, ודיווח למשטרת ישראל עד 6 ימים מיום 			הפרסום – תחילתה ארבעה עשר ימים מיום פרסומה; הוראות לעניין הדיווח 			כאמור, הגורם שאליו יש לדווח וכיצד יש לנהוג בחומר הנפץ מסוג 12, יפורסמו 			באתר האינטרנט של משטרת ישראל

נעה בן שבת:       		 (ב) תוקפה של אכרזה זאת למשך 9 חודשים מהיום הקובע

אלמוג כהן: בעצם על הנושא הזה יש לנו הסכמה רחבה מכל חלקי הבית, כל חברי הוועדה

אלמוג כהן:  אני כרגע מעמיד את הנוסח הזה להצבעה בוועדה

אלמוג כהן:  אני אחזור על הנוסח

אלמוג כהן:  הצעת אכרזת חומרי נפץ (חומר נפץ מאושרים) (הוראת שעה), התשפ"ג-2023

אלמוג כהן:  מי בעד? מי נגד? נמנעים?     

אלמוג כהן: אושר     

אלמוג כהן: אין נמנעים

אלמוג כהן:  ההצעה עברה

אלמוג כהן:       חברים, הישיבה נעולה

אלמוג כהן:  תודה רבה לכל מי שהגיע

אלמוג כהן:  בפעם הבאה, חודש לפני בבקשה